Document ID: 32014D0187

Title and Content:
ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 3ης Απριλίου 2014 για την τροποποίηση της απόφασης 2009/821/ΕΚ όσον αφορά τους καταλόγους συνοριακών σταθμών ελέγχου και κτηνιατρικών μονάδων στο Traces [κοινοποιηθείσα υπό τον αριθμό C(2014) 2094] (Κείμενο που παρουσιάζει ενδιαφέρον για τον ΕΟΧ) (2014/187/EΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 20 παράγραφοι 1 και 3, Έχοντας υπόψη την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (2), και ιδίως το άρθρο 6 παράγραφος 4 δεύτερο εδάφιο δεύτερη περίοδος και το άρθρο 6 παράγραφος 5, Έχοντας υπόψη την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργανώσεως των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (3), και ιδίως το άρθρο 6 παράγραφος 2, Εκτιμώντας τα ακόλουθα: (1) Η απόφαση 2009/821/ΕΚ της Επιτροπής (4) θεσπίζει κατάλογο συνοριακών σταθμών ελέγχου, που εγκρίνονται σύμφωνα με τις οδηγίες 91/496/ΕΟΚ και 97/78/ΕΚ. Ο κατάλογος αυτός περιέχεται στο παράρτημα I της απόφασης 2009/821/ΕΚ. (2) Σε συνέχεια κοινοποίησης από την Ισπανία και την Πορτογαλία, οι εγγραφές για τους συνοριακούς σταθμούς ελέγχου στους αερολιμένες της Μαδρίτης και της Tenerife Sur στην Ισπανία και στον αερολιμένα του Πόρτο και τον αερολιμένα και λιμένα της Ponta Delgada στην Πορτογαλία πρέπει να τροποποιηθούν στον κατάλογο που παρατίθεται στο παράρτημα I της απόφασης 2009/821/ΕΚ. (3) Η απόφαση 2011/408/ΕΕ του Συμβουλίου (5) ορίζει απλουστευμένους κανόνες και διαδικασίες για την εφαρμογή των υγειονομικών ελέγχων σε προϊόντα αλιείας, δίθυρα μαλάκια, εχινόδερμα, χιτωνόζωα και θαλάσσια γαστερόποδα και στα υποπροϊόντα αυτών καθώς και στα παράγωγα των υποπροϊόντων αυτών, τα οποία κατάγονται από τη Γροιλανδία ή εισέρχονται στη Γροιλανδία από τρίτες χώρες και στη συνέχεια εισάγονται από τη Γροιλανδία στην Ένωση. Το άρθρο 5 της εν λόγω απόφασης αναφέρει λεπτομερώς τις απαιτήσεις για τους κτηνιατρικούς ελέγχους των εν λόγω προϊόντων σε συνοριακούς σταθμούς ελέγχου καθώς και ότι ο κατάλογος συνοριακών σταθμών ελέγχου που θα εγκριθεί για τη Γροιλανδία θα περιληφθεί στον κατάλογο των συνοριακών σταθμών ελέγχου των κρατών μελών, που εγκρίθηκε σύμφωνα με τις οδηγίες 91/496/ΕΟΚ και 97/78/ΕΚ. (4) Η υπηρεσία εσωτερικού ελέγχου της Επιτροπής (η πρώην επονομαζόμενη υπηρεσία επιθεώρησης της Επιτροπής), το Γραφείο Τροφίμων και Κτηνιατρικών Θεμάτων (ΓΤΚΘ), διενήργησε έλεγχο σε δύο προτεινόμενους συνοριακούς σταθμούς ελέγχου στη Γροιλανδία και, κατόπιν αυτού, απηύθυνε ορισμένες συστάσεις προς την εν λόγω χώρα. Η Γροιλανδία ανταποκρίθηκε ικανοποιητικά στις συστάσεις αυτές με ένα σχέδιο δράσης, και οι δύο προτεινόμενοι συνοριακοί σταθμοί ελέγχου θα πρέπει να προστεθούν στον κατάλογο του παραρτήματος I της απόφασης 2009/821/ΕΚ. (5) Καθώς οι απλουστευμένοι κανόνες και διαδικασίες για τους ελέγχους των εισαγωγών εφαρμόζονται μόνο για ορισμένα προϊόντα, μια υποσημείωση προσδιορισμού για τα προϊόντα αλιείας, τα δίθυρα μαλάκια, τα εχινόδερμα, τα χιτωνόζωα και τα θαλάσσια γαστερόποδα και τα υποπροϊόντα αυτών καθώς και τα παράγωγα των εν λόγω υποπροϊόντων θα πρέπει να προστεθεί στις ειδικές παρατηρήσεις του παραρτήματος I της απόφασης 2009/821/ΕΚ. (6) Τον Νοέμβριο του 2011 διενεργήθηκε έλεγχος του ΓΤΚΘ σε συνοριακούς σταθμούς ελέγχου της Ιταλίας και, κατόπιν αυτού, διατυπώθηκαν διάφορες συστάσεις προς το εν λόγω κράτος μέλος. Η Ιταλία ανταποκρίθηκε ικανοποιητικά στις συστάσεις με ένα σχέδιο δράσης και με την τροποποίηση των κατηγοριών έγκρισης για τους συνοριακούς σταθμούς ελέγχου στους αερολιμένες του Livorno-Pisa, Τεργέστης και Βενετίας, οι οποίες πρέπει επομένως να τροποποιηθούν ανάλογα στον κατάλογο του παραρτήματος I της απόφασης 2009/821/ΕΚ για το εν λόγω κράτος μέλος. (7) Οι Κάτω Χώρες κοινοποίησαν την προσθήκη ενός νέου κέντρου ελέγχου στον συνοριακό σταθμό ελέγχου στον λιμένα του Ρότερνταμ. Ο κατάλογος εγγραφών για το εν λόγω κράτος μέλος όπως ορίζεται στο παράρτημα I της απόφασης 2009/821/ΕΚ θα πρέπει να τροποποιηθεί αναλόγως. (8) Στο παράρτημα II της απόφασης 2009/821/ΕΚ καθορίζεται ο κατάλογος των κεντρικών μονάδων, των περιφερειακών μονάδων και των τοπικών μονάδων στο ενοποιημένο μηχανογραφικό κτηνιατρικό σύστημα (Traces). (9) Σύμφωνα με την απόφαση 2012/419/ΕΕ του Ευρωπαϊκού Συμβουλίου (6), η Μαγιότ έχει παύσει να αποτελεί υπερπόντια χώρα ή επικράτεια, και έγινε μία εξόχως απόκεντρη περιφέρεια της Ένωσης κατά την έννοια του άρθρου 349 της Συνθήκης για τη λειτουργία της Ευρωπαϊκής Ένωσης, με ισχύ από την 1η Ιανουαρίου 2014. Συνεπώς, οι εγγραφές για τις τοπικές μονάδες για τη Γαλλία όπως παρατίθενται στο παράρτημα II της απόφασης 2009/821/ΕΚ θα πρέπει να τροποποιηθούν αναλόγως. (10) Η απόφαση 2009/821/ΕΚ πρέπει, συνεπώς, να τροποποιηθεί αναλόγως. (11) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα παραρτήματα I και II της απόφασης 2009/821/ΕΚ τροποποιούνται σύμφωνα με το παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 3 Απριλίου 2014.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 130
2442
5283
5424
122
2106
4590
913
4017
614
4845
912
3156
2200
1615

EuroVoc IDs (Expanded): 130
2442
5283
5424
122
2106
4590
913
4017
614
4845
912
3156
2200
1615

Dataset Source: meu

Split: test